Þingræður haldnar á Alþingi Íslendinga



Ég óska, að umr. sé frestað, þar til frsm. eða ráðh. eru mættir, þar eð ég vildi gera til þeirra nokkrar fyrirspurnir.

Forseti (ÞÞ): Samkv. ósk hv. þm. Barð. verður umr. málsins frestað að sinni. Of skammt var liðið frá útbýtingu nál. - Afbrigði leyfð og samþ. með 12 shlj. atkv.



Með þessu frv. er farið fram á heimild fyrir ríkisstj. til að innheimta ýmis gjöld með viðauka fyrir árið 1947. Raunar er hér um endurframlengingu að ræða, og hefur þessi heimild áður verið framlengd, en með þessu frv. er gert ráð fyrir að innheimta fleiri gjöld, en verið hefur. Í núgildandi l. nær heimildin aðeins til 1.–6. kafla, en nú er ætlazt til, að bætt verði við 6.–8. kafla. Enn fremur sé heimilað að innheimta með 50% viðauka gjöld af innlendum tollvörutegundum. N. virtist ekki breytt út af þeirri venju, sem verið hefur, annað en það, að 6. og 7. kafla aukatekjulaganna er bætt í, ef ekki ber að skilja ákvæðið um 1.–6. kafla þannig, að 6. kafli felist í því. N. áleit rétt. þó að um þessa breyt. væri að ræða, að mæla með frv. óbreyttu.



Herra forseti. - Ég vil ekki mæla á móti því, að frv. nái fram að ganga, og viðurkenni kosti frv., en ég vildi aðeins spyrja form. n., hvort n. hafi athugað, hve miklu munar inntaka hinna nýju kafla (6.–8.). Aukatekjurnar árið 1946 námu 1.100.000 kr., en eru áætlaðar 1947 1.600.000 kr., og vildi ég vita, hvort þessar 500.000 kr. séu hækkun á þessum eina lið og hvort n. hafi athugað þetta. Ég hygg annars, að 6. kafli felist í núgildandi l. En hvað viðvíkur 8. kafla, þá fer hann inn á mjög víðtæk og margvísleg gjöld. T.d. munu felast í honum stimpilgjöld og gjöld af öllum farmskírteinum, skipagjöld o.fl. Ég vildi gjarnan vita, hversu miklar tekjur eru væntanlegar af þessu, og vænti upplýsinga um þetta frá n.

Frsm. (Guðmundur Í. Guðmundsson) Fjhn. hefur athugað frv. og leggur til, að það sé samþ. óbreytt. Ég þarf ekki að gera ýtarlega grein fyrir þessu áliti, enda er málið þrautrætt áður. Með þessu frv. er verið að löggilda tekjuskattsviðauka, sem gilti á síðasta ári. Þegar þetta var upphaflega borið fram, þótti skattur þessi nauðsynlegur, og hefur engin sú breyt. orðið á afkomu ríkissjóðs, sem réttlæti, að úr þessum skatti sé dregið. Enginn vafi er því á, að ríkissjóður þarf á þessu gjaldi að halda, en þá er bara spurningin, hvort ekki megi afla þess á einhvern annan hátt. En fjhn. sá ekki ástæðu til þess að fara inn á aðra braut og leggur til, að frv. verði samþ.



Ég bendi aðeins á, að samkv. því fjárlagafrv., sem nú liggur fyrir, þarf 10 millj. til að fá hallalaus fjárlög. Auk þess er gert ráð fyrir 22 millj. króna óhagstæðum greiðslujöfnuði. Nú geri ég þá fyrirspurn til ráðh. og form. fjhn., hvort ekki væri rétt að láta málið bíða, þar til séð er, hvort ríkissjóður þarf á þessu fé að halda. Enda verður það ef til vill eitt af verkefnum þessa þings að umsteypa öllum skattalögunum. Hér er nú starfandi ráðh., sem hefur fengið lausn, og vitum við ekki, hver eftirmaður hans verður, og vil ég því stöðva þetta mál, þar til fjáröflunarmál ríkisins yrðu tekin fyrir í heild, enda er frv. upphaflega aðeins til bráðabirgða.

Fjmrh. (Pétur Magnússon). Þetta mál hefur ekki verið mikið deiluatriði, og skal ég taka það fram. að ég legg enga áherzlu á að hraða þessu máli. L. gilda til áramóta, og þarf því ekki endilega að endurnýja þau strax. Það er rétt, að skattalögin þarf að taka fyrir, og eru þá ef til vill til fleiri fjáröflunarleiðir en þessi. En mér finnst alveg óhætt að afgreiða málið til Nd. og láta það þá bíða þar allt fram í desember, eða þar til séð verður um breyt. á skattalögunum.



Ég þakka undirtektir ráðh., en jafnvel þótt frv. yrði ekki samþ. fyrr en í marz, vil ég fresta því, af því að það verkar á tekjur ársins 1946. Ég vil ekki, að málið gangi til Nd., og bendi á, að ef það er ekkert deiluatriði, þá er hægt að fá það samþ. á 2–3 dögum. Þetta frv. hefur ekki verið vinsælt og hefur komið mjög ranglátlega niður, enda hafa menn aðeins sætt sig við það til bráðabirgða. Tel ég, að fresta beri þessu máli.